KOMISSION TÄYTÄNTÖÖNPANOASETUS (EU) 2021/1466,

annettu 6 päivänä heinäkuuta 2021,

täytäntöönpanoasetuksen (EU) 2016/1239 muuttamisesta riisin vientitodistusten vakuuden määrän ja voimassaoloajan osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 178 artiklan sekä 223 artiklan 3 kohdan a, b ja c alakohdan,

sekä katsoo seuraavaa:

(1) Komission täytäntöönpanoasetuksella (EU) 2016/1239 vahvistetaan säännöt asetuksen (EU) N:o 1308/2013 (2) soveltamiselle tuonti- ja vientitodistusjärjestelmän osalta.

(2) Vientitodistusvelvoite, joka koskee CN-koodiin 1006 20 kuuluvaa ”esikuorittua (ruskeaa) riisiä” ja CN-koodiin 1006 30 kuuluvaa ”osittain tai kokonaan hiottua riisiä, myös kiillotettua tai lasitettua”, on poistettu komission delegoidulla asetuksella (EU) 2016/1237 (3), sellaisena kuin se on muutettuna delegoidulla asetuksella (EU) 2021/1467 (4).

(3) Sen vuoksi on tarpeen poistaa täytäntöönpanosäännökset, jotka koskevat näiden vientitodistusten vakuuden määrää ja voimassaoloaikaa sekä niitä koskevaa tiedoksiantovaatimusta.

(4) Sen vuoksi täytäntöönpanoasetusta (EU) 2016/1239 olisi muutettava.

(5) Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Muutetaan täytäntöönpanoasetus (EU) 2016/1239 seuraavasti: 1) poistetaan 19 a artiklan b alakohta; 2) poistetaan liitteessä II olevan II osan A kohta.

2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä heinäkuuta 2021. Komission puolesta Puheenjohtaja Ursula VON DER LEYEN

(1) EUVL L 347, 20.12.2013, s. 671.

(2) Komission täytäntöönpanoasetus (EU) 2016/1239, annettu 18 päivänä toukokuuta 2016, Euroopan parlamentin ja neuvoston asetuksen (EU) N:o 1308/2013 soveltamista koskevista säännöistä tuonti- ja vientitodistusjärjestelmän osalta (EUVL L 206, 30.7.2016, s. 44).

(3) Komission delegoitu asetus (EU) 2016/1237, annettu 18 päivänä toukokuuta 2016, Euroopan parlamentin ja neuvoston asetuksen (EU) N:o 1308/2013 täydentämisestä tuonti- ja vientitodistusjärjestelmän soveltamista koskevien sääntöjen osalta, Euroopan parlamentin ja neuvoston asetuksen (EU) N:o 1306/2013 täydentämisestä tällaisten todistusten osalta asetettujen vakuuksien vapauttamista ja pidättämistä koskevien sääntöjen osalta, komission asetusten (EY) N:o 2535/2001, (EY) N:o 1342/2003, (EY) N:o 2336/2003, (EY) N:o 951/2006, (EY) N:o 341/2007 ja (EY) N:o 382/2008 muuttamisesta sekä komission asetusten (EY) N:o 2390/98, (EY) N:o 1345/2005, (EY) N:o 376/2008 ja (EY) N:o 507/2008 kumoamisesta (EUVL L 206, 30.7.2016, s. 1).

(4) Komission delegoitu asetus (EU) 2021/1467, annettu 6 päivänä heinäkuuta 2021, delegoidun asetuksen (EU) 2016/1237 muuttamisesta riisin vientitodistusvelvoitteen osalta (ks. tämän virallisen lehden sivu 18).